عبد الرشید غازی

علامہ مولانا عبد الرشید غازی  ( 29 جنوری 1964- 10 جولائی 2007) ایک پاکستانی مذہبی سکالر، عالمی ادارے یونیسکو کے سفیر، لال مسجد کے خطیب، ڈیفنس آف ہیومن رائٹس پاکستان (DHR) کے چیئرمین، یونیسف کمیٹی برائے پریوینٹیو ہیلتھ کیئر کے رکن، ادارہ عالیہ تنظیم المدارس اورالقاسم فاؤنڈیشن کے صدر، جامعہ العلوم الاسلامیہ آلفریدیہ کے سرپرست اور دفاع پاکستان کونسل کے سربراہ تھے۔ انھوں نے وزارت تعلیم میں بھی کچھ عرصہ کام کیا۔

وہ مشہور سیاسی مذہبی رہنما شیخ الحدیث محمد عبداللہ غازی کے بیٹے اورلال مسجد کے موجودہ سربراہ عبد العزیز غازی کے چھوٹے بھائی تھے ۔

عبد الرشید 10 جولائی 2007 کو آپریشن سن رائز کے دوران لال مسجد میں مارے گئے۔

 ابتدائی زندگی 

وہ نسلی طور پر بلوچ تھے، جو پاکستان کے صوبہ پنجاب کے سرحدی ضلع راجن پور کے قصبے روجھان میں مزاری قبیلے کے سے تعلق رکھتے تھے۔Tadfeen Islamabad mein ki jaey BBCUrdu, 11 July 2007, retrieved 21 July 2009 

انھوں نے اپنی جوانی میں کسی قسم کی دینی تعلیم حاصل کرنے سے انکار کر دیا۔ والد کے دباؤ پر فیصل مسجد کے قریب ان کے مدرسے جامعہ فریدیہ میں درس نظامی کے لیے داخلہ تو لے لیا لیکن بعد میں تعلیم ادھوری چھوڑ کر قائداعظم یونیورسٹی، اسلام آباد میں داخلہ لیا۔"Islamabad Red Mosque Cleric Killed"  پاکستان ٹائمز, 11 July 2007, retrieved 27 July 2009

انھوں نے 1987-1988 میں قائداعظم یونیورسٹی، اسلام آباد سے تاریخ میں ایم ایس سی مکمل کیا۔ ان کی اور ان کے ہم جماعت کی ایک تصویر آج بھی محکمہ تاریخ (History Department) کی دیوار پر لگی ہوئی ہے۔Nadeem F. Paracha (3 November 2013), "Red handed", Dawn News. Retrieved 3 June 2019.

ان کے دوست کے مطابق، انھیں ہمیشہ عالمی سفارت کاری میں ایک بین الاقوامی شخصیت بننے کا شوق تھا اور وہ اس پر توجہ مرکوز تھے۔Nadeem F. Paracha (3 November 2013), "Red handed", Dawn News. Retrieved 3 June 2019.

 سفارتی کیریئر 
دائیں||تصغیر|غازی یونیسکو میں اپنی ملازمت کے دوران ایک بین الاقوامی کانفرنس میں

تاریخ میں ایم ایس سی کرنے کے بعد انھوں نے پاکستان نیشنل کمیشن میں ملازمت حاصل کی اور بعد ازاں اسلام آباد میں وزارت تعلیم میں گریڈ 17 کے افسر کی حیثیت سے شمولیت اختیار کی جہاں انھوں نے وزارت تعلیم کے ماہانہ میگزین دیامی کے چیف ایڈیٹر کے طور پر بھی مختصر کام کیا۔Qandeel Siddique, The Red Mosque Operation and Its Impact On the Growth of the Pakistani Taliban, report for Norwegian Defence Research Establishment (FFI), p. 13. Link.

اس کے بعد انھوں نے اقوام متحدہ کی ایک خصوصی ایجنسی، یونیسکو میں شمولیت اختیار کی۔

انھوں نے ابتدائی طور پر اسلام آباد میں یونیسکو کے قومی دفتر میں خدمات انجام دیں، بعد میں انھیں تھائی لینڈ میں واقع تنظیم کے ریجنل بیورو فار ایجوکیشن ان ایشیا میں منتقل کر دیا گیا۔

اس کے بعد، انھیں نئی دہلی، بھارت میں تعینات کیا گیا، جہاں انھوں نے مختصر طور پر خدمات انجام دیں۔

اپنے بعد کے کیریئر میں، وہ پیرس، فرانس میں تعینات رہے، ایک نمائندہ اور سفارت کار کے طور پر خدمات انجام دیں۔ وہ پیرس میں پاکستانی سفارت خانے سے منسلک یونیسکو میں پاکستانی وفد کے رکن کی حیثیت سے بھی تھے۔ پاکستان ٹائمز, 11 July 2007, retrieved 27 July 2009

 شادی 
ان کی شادی بھی مری کے ایک متمول اور نسبتاً آزاد خیال گھرانے میں ہوئی۔ ان کی زوجہ سسرالی روایات کے خلاف گاڑی بھی ڈرائیو کرتی رہیں۔Qandeel Siddique, The Red Mosque Operation and Its Impact On the Growth of the Pakistani Taliban, report for Norwegian Defence Research Establishment (FFI), p. 13. Link.

 سوویت-افغان جنگ 
تصغیر|غازی سوویت افغان جنگ کے دوران افغانستان کے صوبہ پکتیا میں۔|دائیںسوویت افغان جنگ کے دوران غازی نے بھی ایک مختصر مدت تک روس کے حلاف لڑائی کی، غازی کے ایک دوست کے مطابق (جو جنگ کے دوران ان کے ساتھ تھے)، انھوں نے افغانستان کے صوبہ پکتیا میں کئی بار روسیوں کے خلاف لڑائی کی-

اس دوران غازی نے بمشکل اپنی جان بچائی جب ان کے قریب ایک زمین میں لگی لینڈ ماین بم پھٹ گیا۔ اس واقعے کے بعد انھوں نے اپنے نام کے ساتھ غازی (جنگجو) کا لقب لگایا۔
صحافی ڈیکلن والش کے مطابق جنھوں نے غازی کے ایک دوست کا حوالہ دیا جو کہتا ہے کہ غازی جنگ کے کسی بھی مذہبی پہلو سے زیادہ گلیمر اور ایڈونچر سے زیادہ پرجوش تھے۔
 قندھار کا دورہ 
1998 میں غازی اور ان کے والد اور کچھ دیگرعلماء نے افغانستان کے صوبہ قندھار میں اسامہ بن لادن اور ملا عمر سے ملاقات کی۔Baqir Sajjad Syed (11 July 2007), "Maulana Abdul Rashid: A Ghazi who died a 'Shaheed'", Dawn News. Retrieved 3 June 2019.

غازی نے اس میٹنگ کا ذکر کرتے ہوئے بتایا کہ ملاقات کے اختتام پر انھوں نے ایک گلاس اٹھایا جس میں سے بن لادن پانی پی رہا تھا اور بقیہ پانی خود پی لیا۔ تو اسامہ بن لادن نے غازی سے پوچھا، "اپ نے ایسا کیوں کیا؟" جس پر غازی نے جواب دیا: میں نے آپ کے گلاس میں اس لیے پیا تاکہ اللہ مجھے آپ جیسا (عظیم) آدمی بنائے۔Zahid Hussain, The Scorpion's Tail: The Relentless Rise of Islamic Militants in Pakistan-And How It Threatens America, Simon and Schuster (2010), p. 112

 والد کا قتل 
17 اکتوبر 1998 بروز ہفتہ کو غازی کے والد جن کا ہر روز کا معمول تھا کہ وہ لیکچر دینے کے لیے اسلام آباد کے سیکٹر E-7 میں واقع اپنے مدرسے جامعہ فریدیہ جاتے، دوپہر کو ظہر کے وقت جب وہ واپس آئے تو مسجد کے دروازے کے سامنے کھڑے ایک شخص نے بندوق نکالی اور ان کے طرف فائرنگ کی ، جس سے مولانا بری طرح زخمی ہو گئے۔ اس کے بعد اس نے قریب ہی موجود مولانا عبدالعزیز پر فائرنگ کی جو بمشکل جان بچا سکے۔ قاتل مسجد کے باہر کار میں بیٹھے ساتھی کی مدد سے فرار ہو گیا۔ مولانا عبد اللہ ہسپتال لے جاتے ہوئے راستے میں زخموں کی تاب نہ لاتے ہوئے دم توڑ گئے۔Zahid Hussain, The Scorpion's Tail: The Relentless Rise of Islamic Militants in Pakistan-And How It Threatens America, Simon and Schuster (2010), p. 112

عبد الرشید غازی نے ایف آئی آر درج کرائی اور پولیس نے کیس کی تفتیش کی۔ انتھک کوشش کے بعد ایک شخص کو گرفتار کیا گیا اور اس کے بعد آئی ڈی پریڈ کے دوران کئی عینی شاہدین نے قاتل کو پہچان لیا۔ تاہم اسے اگلے دن بغیر کسی وجہ کے رہا کر دیا گیا۔ غازی کے دوست کے مطابق یہ غازی کی زندگی کا اہم موڑ تھا اور وہ نظام انصاف سے مایوس ہو گیا۔

 2001 کے بعد 
رفتہ رفتہ انھوں نے مسجد اور مدرسے کے معاملات میں دلچسپی لینا شروع کی پھر بھی ان کی سرکاری ملازمت بہرحال چلتی رہی۔ بڑے بھائی نے ان کی بدلتی سوچ کی حوصلہ افزائی کی اور مدرسے اور مسجد میں اپنا نائب اور جانشین مقرر کر دیا۔

غازی سپاہ صحابہ کے سربراہ اور سابق MNA اعظم طارق کے قریبی ساتھی تھے،Zahid Hussain, The Scorpion's Tail: The Relentless Rise of Islamic Militants in Pakistan-And How It Threatens America, Simon and Schuster (2010), p. 112 2003 میں، طارق کے قتل کے بعد، غازی نے لال مسجد کے اندر ان کی نماز جنازہ پڑھائی۔

 دفاع پاکستان کونسل 
عبد الرشید غازی پہلی بار منظر عام پر سال دو ہزار ایک میں اس وقت آئے جب ملک کی مذہبی جماعتوں نے امریکی حملے کے خلاف افغانستان کے دفاع کے لیے دفاع پاکستان کونسل تنظیم کا اعلان کیا۔ غازی، جو اب اچانک، مولویوں کے اس اتحاد کے مرکزی رہنما قرار پائے۔ اسلام آباد میں ہر روز ایک جلسہ ہوتا اور مولانا عبد الرشید غازی دیگر مذہبی رہنماؤں کے ساتھ کھڑے جذباتی انداز میں خطاب کرتے۔Michelle Shephard (9 July 2007), "Mosque crisis highlights Pakistan's turmoil", The Star. Retrieved 4 June 2019.

 تحافظ حقوق إنساني (ڈی ایچ آر) 
2002 میں غازی اور خالد خواجہ نے ہیومن رائٹس گروپ ڈیفنس آف ہیومن رائٹس پاکستان  کی بنیاد رکھی۔ 

غازی تنظیم کے پہلے چیئرمین تھے جبکہ خواجہ تنظیم کے ترجمان تھے۔2 Pakistanis in Guantanamo Bay should be released, rights group says , International Herald Tribune, November 23, 2006.

غازی نے اپنے قتل تک اس تنظیم کی قیادت کی ، جس کے بعد آمنہ مسعود جنجوا چیئرمین بنی.

 جامعہ فریدیہ یونیورسٹی 
عبد الرشید غازی جامعہ فریدیہ یونیورسٹی(جو فیصل مسجد کے قریب واقع ایک اسلامی یونیورسٹی) کے جنرل منیجر(صدر) بھی رہے۔ انھوں نے مدرسے کی روایتی درس نظامی کے ساتھ ساتھ عالمی تاریخ، اسلامی معیشت، علم طبیعی اور دیگر نئے کورسیز بھی دینا شروع کیے-
انھوں نے مدرسے میں ایک ریسرچ سینٹر بھی قائم کیا جو مدرسے کا ماہانہ میگزین فریدیہ ایڈیٹوریل میگزین بھی شائع کرتے۔

2002 میں، غازی نے پاکستانی سائنس دان عبدالقدیر خان کو اپنے مدرسہ جامعہ فریدیہ میں ختم بخاری کی تقریب میں شرکت کی دعوت دی۔ اس کے بعد، خان نے مدرسہ سے فیصل مسجد تک جانے والے جنگل کے پیدل چلنے والے راستے کی تعمیر میں بھی فنڈ فراہم کیا، جس کا نام ان کے اعزاز میں "اے کیو خان ٹریل" رکھا گیا۔Nadeem F. Paracha (3 November 2013), "Red handed", Dawn News. Retrieved 3 June 2019.

2003 میں، غازی نے الفریدیہ ماڈل اسکول کا افتتاح کیا، جو جامعہ فریدیہ کے اندر ہی موجود ہائی اسکول ہے۔ جس میں ساتویں سے میٹرک تک مفت کلاسز دی جاتی ہے۔

2005 میں، غازی نے دارالعلوم کراچی میں ختم بخاری کی تقریب میں بطور مہمان شرکت کی۔ اس تقریب کے دوران ان کی ملاقات مفتی تقی عثمانی سے ہوئی۔ بعد میں جب عثمانی اسلام آباد گئے تو انھوں نے غازی کے مدرسے کا دورہ کیا اور ان کی انتظامیہ کو سراہا۔

 کشمیر زلزلہ 
2005 کے کشمیر میں آنے والے تباہ کن زلزلے کے بعد، غازی نے امدادی سرگرمیوں میں اہم کردار ادا کیا، متاثرہ افراد کو ضروری امداد فراہم کی، بشمول بے گھر افراد میں خوراک اور خیموں کی تقسیم۔ اس دوران غازی نے القاسم فاؤنڈیشن (جس کا نام اب فریدیہ ویلفیئر ٹرسٹ ہے) قائم کی، جو ایک امدادی تنظیم ہے جس نے مقامی مدارس کے رضاکار طلبہ کو متحرک کیا، اس تنظیم کا دفتر جامعہ فریدیہ میں قائم کیا گیا اور وہاں سے امداد روانہ کی گئی۔ ان کی قیادت میں زلزلہ متاثرین میں تقریباً 100 ملین روپے مالیت کا امدادی سامان تقسیم کیا۔

غازی نے ذاتی طور پر متعدد امدادی کارروائیوں کی نگرانی کی اور کشمیر کے زلزلے سے متاثرہ علاقوں کے کئی دورے کیے۔

 عالمی ادارے یونیسف میں شمولیت 

2005 میں، غازی نے یونیسیف میں شمولیت اختیار کی، جو اقوام متحدہ کی زیر قیادت ایک تنظیم ہے، جہاں وہ وبائی امراض کے بارے میں آگاہی پیدا کرنے کے لیے بنائی گئی کمیٹی کے رکن تھے۔

2006 میں، وہ اقوام متحدہ کی سفیر، بیٹینا شنٹر کے ساتھ مذہبی رہنماؤں کے ایک وفد میں شامل ہوئے۔ جس نے ایچ آئی وی سے بچاؤ کے بارے میں آگاہی کے لیے جنوبی افریقا (South Africa) کا دورہ کیا۔

 قاتلانہ حملہ 
2005 میں، فجر کے کچھ دیر بعد، غازی جامعہ فریدیہ میں ایک کلاس پڑھا کر واپس آ رہے تھے۔ اسلام آباد میں سیونتھ ایونیو کے ساتھ مارگلہ ہلز کے قریب گاڑی چلاتے ہوئے، قریبی گاڑی میں سوار افراد نے ان پر فائرنگ کردی۔ غازی اور ان کے محافظوں نے رائفلوں سے جوابی فائرنگ کی، حملہ آوروں کو موقع سے فرار ہونے پر مجبور کر دیا۔Baqir Sajjad Syed (11 July 2007), "Maulana Abdul Rashid: A Ghazi who died a 'Shaheed'", Dawn News. Retrieved 3 June 2019.

اس واقعے کے بعد غازی کو اکثر حفاظت کے لیے AK-74 اٹھاتے ہوئے دیکھا گیا اور ہتھیار اپنے ساتھ اپنی کار میں، اپنی میز کے قریب اور یہاں تک کہ اپنے بستر کے پاس رکھتے تھے۔Baqir Sajjad Syed (11 July 2007), "Maulana Abdul Rashid: A Ghazi who died a 'Shaheed'", Dawn News. Retrieved 3 June 2019.

 آپریشن سن رائز اور قتل 
پاکستان کی وزارت داخلہ کے مطابق غازی 10 جولائی 2007 کوآپریشن سن رائز کے دوران لال مسجد میں مارے گئے۔Baqir Sajjad Syed (11 July 2007), "Maulana Abdul Rashid: A Ghazi who died a 'Shaheed'", Dawn News. Retrieved 3 June 2019.

انھوں نے وصیت کی کہ ان کو اِن کے والد کے پہلو میں جامعہ فریدیہ،اسلام آباد میں دفن کیا جائے لیکن انھیں پنجاب کے ضلع راجن پور کے قریب بستی عبد اللہ میں واقع مدرسہ عبداللہ بن غازی کے صحن میں دفن کیا گیا۔ غازی کے بڑے بھائی عبد العزیز نے اِن کا جنازہ پڑھیا، جس میں ملک کے تمام صوبوں سے بڑی تعداد میں لوگ اس گاؤں میں جنازے کے لیے آئے۔روزنامہ ایکسپرس، 16 جولائی 2007ء،

غازی کے قتل ہونے کے چند دن بعد، ان کا مشہور قول "ہم شہید ہو سکتے ہیں لیکن ہم ہتھیار نہیں ڈالیں گے" ٹائم میگزین پر اقتباس کے طور پر نمایاں کیا گیا تھا۔ غازی اپنی بلوچ جڑوں کا احترام کرتے ہوئے اکثر سرخ اور سیاہ پیٹرن والی ٹوپی پہنتے تھے جسے مزاری ٹوپی کہا جاتا ہے۔ ان کے قتل کے بعد اس ٹوپی کو "غازی ٹوپی" کا نام دیا گیا۔Qandeel Siddique, The Red Mosque Operation and Its Impact On the Growth of the Pakistani Taliban, report for Norwegian Defence Research Establishment (FFI), p. 13. Link.

 قتل کی تحقیقات اور پراسیکیوشن 
2 ستمبر 2013 کو پرویز مشرف کے خلاف آپریشن سن رائز کے دوران غازی کے قتل میں کردار پر ایف آئی آر درج کی گئی۔

سابق صدر کو قتل کیس میں گرفتار کیا گیا تھا تاہم بعد میں انھیں ضمانت پر رہا کر دیا گیا تھا۔

 شام میں غازی کیمپ 
2014 میں، احمد الشرع سے وابستہ عراقی اور شامی اپوزیشن گروپ جماعت انصار الاسلام نے غازی کے نام پر ایک نئے فوجی تربیتی کیمپ اور ملٹری سب ڈویژن بنائے اور اسے "معسكرالشیخ عبد الرشید غازی" کا نام دیا۔

 مزید دیکھیے 
 لال مسجد
 جامعہ فریدیہ
 حوالہ جات 

 بیرونی روابط 
 بی بی سی، 10 جولائی 2007ء، Obituary: Abdul Rashid Ghazi
 روزنامہ نیشن، 11 جولائی 2007ء، "Abdul Rashid Ghazi"

زمرہ:1968ء کی پیدائشیں
زمرہ:2007ء کی وفیات
زمرہ:اسلام آباد میں مقتول افراد
زمرہ:بلوچ شخصیات
زمرہ:پاکستانی مذہبی رہنما
زمرہ:پاکستانی مسلم شخصیات
زمرہ:دیوبندی شخصیات
زمرہ:ضلع راجن پور کی شخصیات
زمرہ:جامعہ قائداعظم کے فضلا
زمرہ:لال مسجد
زمرہ:میدان جنگ میں فوت ہونے والے عسکری کارکنان
زمرہ:پاکستانی شخصیات
زمرہ:اسلام آباد میں وفات پانے والی شخصیات
زمرہ:پاکستان میں اسلامیت
زمرہ:اکیسویں صدی کی پاکستانی شخصیات
زمرہ:بیسویں صدی کی پاکستانی شخصیات
زمرہ:ویکی منصوبہ پاکستان کے مضامین